বালিয়াডাঙ্গী (দিনাজপুর নিউজ ডট কম) ॥ সংবাদদাতা: ঠাকুরগাঁওয়ের বালিয়াডাঙ্গী উপজেলায় সন্ত্রাসীর ছুরির আঘাতে এক মাদরাসা ছাত্র গুরুতর আহত হয়ে স্থানীয় হাসপাতালে ভর্ত্তি হয়ে মৃত্যুর সাথে পাঞ্জা লড়ছে। ঘটনাটি ঘটেছে গতকাল সকালে উপজেলার বেংরোল জিয়াবাড়ী  গ্রামে। আহত মাদরাসা ছাত্র উপজেলার বেংরোল জিয়াবাড়ী গ্রামের দরশন আলীর ছেলে সামাদুল্লাহ্‌ জলিল(১৩)।  এলাকাবাসিসূত্রে জানা গেছে, উপজেলার বেংরোল জিয়াবাড়ী গ্রামের দরশন আলীর ছেলে ও কালমেঘ ঈদগাঁহ ফাজিল মাদ্রাসার অষ্টম শ্রেণীর ছাত্র সামাদুল্লাহ্‌ জলিল গতকাল সকালে প্রাইভেট পড়ে বাড়ী ফেরার পথে বেংরোল জিয়াবাড়ী মসজিদের কাছে পৌঁছালে এসময় একই গ্রামের হুসেন আলীর ছেলে আলমগীর হোসেনের উপুযোপরি ছুরির আঘাতে মাদরাসা ছাত্র সামাদুল্লাহ্‌ জলিল (১৩) গুরুতর আহত হয়ে স্থানীয় হাসপাতালে ভর্ত্তি হয়ে মৃত্যুর সাথে পাঞ্জা লড়ছে। এঘটনায়  পুলিশ তাৎক্ষনিক ভাবে অভিযান চালিয়ে ঘাতক সন্ত্রাসীকে গ্রেফতারের চেষ্টা চালালে সে পালিয়ে যায়।